《望海潮 八月十八日潮生》
明代·高濂

江分吴越，星摇牛女，潮回海跃山倾。怒奋天戈，惊翻地轴，半空万马奔腾。

栗烈走风声。俨堆云喷雪，照日层冰。填填隐隐，真疑千里荡雷旌。

沧溟应月亏盈。亘古今消长，暮落朝升。水分一派，浪蟠几曲，苍茫势驾飞鲸，岁岁看潮生。

喜凭高纵目，把酒相迎。便想飘然，随潮归去向蓬瀛。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。